dhawr casho ka hor go'aan ayaynu qaadanay oo heshiis ayaynu galnay uu Alle SWT raali ka yahay, waayo wanaag ayaynu dhaafsanay xumaan, nabad ayaynu ka qaadnay colaad,wada jir ayaynu ka dooranay kala jir, horumar ayaynu ka dooranay dib u dhac, waa wax wanaagsan oo Alle raali ka yahay, waxa aan halkan uga baaqay dadka oo dhan mid gudo jooga iyo mid dibad joogaba dadka reer Somaliland iyo dadka muslimiinta ahba inay go'aankaas taageeraan, wax kasta oo wanaagsan cid caarida lama waayo, waa layna caaridayaa oo waa layna qodqodayaa xumaan ayaa laga raadinayaa waxa laynaga rabaa inaan u dhabar adaygno, shicibkana waxaynu ka rajaynaynaa inuu inagu taageero had iyo jeer wanaaga iyo xumaanta wanaaga ayaa guulaysta, wakhti ayuunbaa laga yaabaa in ay qaadato.
